Sondre Olden

Sondre Olden (s. 29. elokuuta 1992 Oslo, Norja) on norjalainen jääkiekkoilija, joka pelaa Sveitsin toiseksi korkeimmalla sarjatasolla Swiss League-joukkue HC La Chaux-de-Fondsissa. Hän on pelipaikaltaan oikea laitahyökkääjä. 

Pelityyli
Elite Prospects -sivuston mukaan Olden on pitkä ja offensiivinen hyökkääjä, joka luistelee nopeasti. Hän on luova pelaaja, jolla on hyvä pelikäsitys ja tekniset taidot. Olden on myös varsin tuottelias pelaaja, joka on käyttökelpoinen ylivoimalla. Hän on myös kohtuullisen hyvä puolustamaan. Oldenilla on kuitenkin kehitettävää kokonaisvaltaisessa pelaamisessa ja voimassa.

Ura
Seuraura
Olden on Manglerud Starin kasvatti ja pelasi joukkueessa ensimmäiset miesten pelinsä jo 16-vuotiaana Norjan I-divisioonassa. Hän oli nostamassa joukkuetta keväällä 2009 GET-ligaeniin, mutta Olden siirtyi kuitenkin kaudeksi 2009–2010 Ruotsiin ja MODO Hockeyn junioreihin. Hän oli tehoilla 7+20=27 MODO:n J20-joukkueen toiseksi paras pistemies Eddie Larssonin kanssa. NHL-joukkue Toronto Maple Leafs varasi Oldenin kolmannella kierroksella 79. pelaajana kesällä 2010.

Kaudella 2010–2011 Olden pelasi MODOssa kolme Elitserien-ottelua jääden niissä ilman tehopisteitä. Hän pelasi Elitserien- ja pääsarjauransa ensimmäisen ottelun 26. lokakuuta 2010 HV71:tä vastaan. KHL-joukkue Dinamo Minsk varasi Oldenin 118. pelaajana KHL:n varaustilaisuudessa 2011. Samana vuonna myös OHL-joukkue Erie Otters varasi hänet 31. pelaajana CHL:n varaustilaisuudessa.

Olden siirtyi kaudeksi 2011–2012 pelaamaan OHL:ää Erie Ottersiin. Maaliskuussa 2012 hän kävi amatööritry-outilla AHL-joukkue Toronto Marliesissa, mutta Olden ei pelannut siellä kevään aikana lopulta otteluakaan, eikä jatkanut joukkueessa. Syyskuussa 2012 hän palasi kotimaahansa ja siirtyi vuoden mittaisella sopimuksella GET-liigajoukkue Vålerenga IF:ään. Kaudella 2013–2014 Olden jakoi tehoilla 25+33=58 koko liigan pistepörssin neljännen sijan Lillehammer IK:n Jeff LoVecchion kanssa. Hän oli myös Vålerengan paras maalintekijä ja sijoittui GET-liigan maalipörssissä viidenneksi. Olden valittiin kauden päätteeksi liigan vuoden pelaajaksi ja tähdistökentälliseen.

Kaudeksi 2014–2015 Olden siirtyi kaksivuotisella sopimuksella SHL-joukkue Brynäs IF:ään. Hän ehti pelata siellä 20 runkosarjaottelua tehopistein 1+1=2, kunnes seura lainasi hänet loppukaudeksi takaisin kotimaahansa Vålerengaan tammikuussa 2015. Kaudeksi 2015–2016 Olden palasi näin ollen taas Brynäsin vahvuuteen. Kaudeksi 2016–2017 hän siirtyi kaksivuotisella sopimuksella SHL:n nousijajoukkue Leksands IF:ään. Joukkue kuitenkin putosi kauden päätteeksi HockeyAllsvenskaniin. Huhtikuussa 2017 Olden ja Leksand purkivat sopimuksensa.

Olden siirtyi kaudeksi 2017–2018 vuoden mittaisella sopimuksella Itävallan Erste Bank Eishockey Ligan kroatialaisjoukkue Medveščak Zagrebiin.

Maajoukkueura
Olden pelasi Sotšin olympiakisoissa 2014 ja edusti Norjaa myös MM-kilpailuissa vuosina 2014 ja 2017. Yhteensä hän on pelannut 50 A-maaottelua tehopistein 7+5=12. Oldenin A-maajoukkuedebyytti oli Sotšin olympiaturnauksen avausottelu 13. helmikuuta 2014 Kanadaa vastaan. Oldenin ensimmäinen A-maajoukkuemaali puolestaan syntyi 13. toukokuuta 2014 MM-kilpailujen alkulohkon ottelussa Ruotsia vastaan.

Olden pelasi myös alle 20-vuotiaiden MM-kilpailuissa peräti neljästi; vuosina 2009 (B-lohkon pronssia), 2010 (B-lohkon kultaa), 2011 ja 2012, joista kolmantena mainittua A-sarjassa vietettyä turnausta lukuun ottamatta Norja pelasi I-divisioonassa. Vuoden 2012 IA-divisioonan turnauksessa Olden toimi Norjan varakapteenina ja hän oli tehoilla 2+6=8 joukkueen paras pistemies ja syöttäjä. Olden palkittiin koko turnauksen parhaana hyökkääjänä ja hän voitti pronssia.

Olden pelasi myös alle 18-vuotiaiden MM-kilpailuissa vuosina 2009 ja 2010, joista jälkimmäisen turnauksen Norja pelasi I-divisioonassa pudottuaan pääsarjasta. Hän voitti tehoilla 7+15=22 koko turnauksen piste- ja syöttöpörssin ja palkittiin Norjan parhaana pelaajana. Oldenin pörssivoitto jäi alle 18-vuotiaiden I-divisioonan MM-kilpailujen piste-ennätykseksi. Hän voitti myös A-lohkon kultaa.

Muuta
Oldenin isoveli Cato on pelannut maalivahtina GET-ligaenissa.

Tilastot
 2008–2009  Manglerud Star  Norja I  24  9  17  26  4  –  –  –  –  –        U18  6  2  1  3  2                                 JMMd1  5  0  0  0  0 2009–2010  MODO Hockey  SuperElit  32  7  20  27  22  –  –  –  –  –        U18d1  5  7  15  22  4                                  JMMd1  5  3  1  4  0 2010–2011  MODO Hockey  SuperElit  33  7  15  22  18  6  2  4  6  2        JMM  6  0  0  0  6   MODO Hockey  Elitserien  3  0  0  0  0  –  –  –  –  – 2011–2012  Erie Otters  OHL  48  11  21  32  20  –  –  –  –  –        JMMd1 A  5  2  6  8  2 2012–2013  Vålerenga IF  Norja  40  10  15  25  14  15  3  4  7  20 2013–2014  Vålerenga IF  Norja  43  25  33  58  34  18  5  8  13  2        OK  4  0  0  0  0                                MM  7  1  1  2  2 2014–2015  Brynäs IF  SHL  20  1  1  2  2  –  –  –  –  –   Vålerenga IF  Norja  11  6  12  18  10  3  1  1  2  0 2015–2016  Brynäs IF  SHL  37  4  5  9  4  3  1  1  2  0 2016–2017  Leksands IF  SHL  46  4  3  7  6  –  –  –  –  –        MM  6  0  0  0  0 2017–2018  KHL Medveščak Zagreb  EBEL  53  28  29  57  26  6  3  5  8  0 2018–2019  KHL Medveščak Zagreb  EBEL  16  5  9  14  2  –  –  –  –  –        MM  7  2  0  2  0   Vienna Capitals  EBEL  21  11  13  24  12  18  7  7  14  6 2019–2020  Vienna Capitals  EBEL  47  16  25  41  20  3  0  1  1  0 2020–2021  Vålerenga IF  Norja  20  5  14  19  24  –  –  –  –  –        MM  6  1  3  4  0   Sheffield Steelers  EIHL  16  8  8  16  8  –  –  –  –  – 2021–2022  HC La Chaux-de-Fonds  SL  44  22  42  64  13  –  –  –  –  –        OQ  3  0  2  2  0 2022–2023  HC La Chaux-de-Fonds  SL  15  9  15  24  0  14  14  15  29  4        MM  7  1  0  1  0 4 kautta  yhteensä  Norja  114  46  74  120  82  36  9  13  22  22 4 kautta  yhteensä  Elitserien/SHL  106  9  9  18  12  3  1  1  2  0 3 kautta  yhteensä  EBEL  137  60  76  136  60  27  10  13  23  6 2 kautta  yhteensä  SL  59  31  57  88  13  14  14  15  29  4

Lähteet

Viitteet

Luokka:Norjalaiset jääkiekkoilijat
Luokka:Toronto Maple Leafsin varaamat pelaajat
Luokka:Vuonna 1992 syntyneet
Luokka:Elävät henkilöt